ПОКАНА ЗА ИЗРАЗУВАЊЕ ИНТЕРЕС ЗА

**АСИСТЕНТ ЗА ИНФОРМАТИЧКА ТЕХНОЛОГИЈА ЗА ПОТРЕБИТЕ НА ДРЖАВЕН ИСПИТЕН ЦЕНТАР**

**(реф.бр. MK-MES-263214-CS-INDV/047-21)**

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Индивидуален консултант**

На Република Северна Македонија и е одобрен заем од страна на Меѓународната банка за обнова и развој- групација Светска банка за имплементација на Проектот за унапредување на основното образование. Дел од овие средства ќе бидат искористени за исплата на обврските што ќе произлезат од договор за ангажирање асистент за информатичка технологија за потребите на Државен испитен центар.

Консултантските услуги вклучуваат поддршка на Државниот испитен центар и консултантот за информатичка технологија при имплементација на активностите поврзани со државно тестирање и платформите за споделување информации, подготовка на технички спецификации за набавка на соодветен софтвер и хардвер, работа со бази на податоци од меѓународни тестирања во секторот образование, спроведување на компјутерски тестирања и сл. Предвидено времетраење на услугите е јануари 2022- февруари 2026. Описот на работни задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/category/peip

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните потребни квалификации и искуство за извршување на услугите:

* Универзитетска диплома во областа на компјутерски науки, информатика или слично, а во отсуство на таква диплома може да се прифатени 10 години професионално работно искуство во горенаведената област.
* Најмалку 3 години искуство во развој, имплементација и користење на информатички системи
* Најмалку 3 години искуство во управување и имплементација на проекти за веб базирани апликации
* Сертификати за веб дизалн/дизајн на апликации
* Познавање на релациони бази на податоци и SQL;
* Искуство во собирање податоци и управување со податоци од областа на образование, социјална работа, економетрија и статистика
* Искуство во компјутерска и мрежна администрација
* Искуство со MS-Windows и Linux
* Одлично знаење на македонскиот и англискиот јазик

Изборот ќе се врши врз основа на постапка за избор на индивидуален консултант согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations’).

Дополнителни информации може да се добијат на долунаведената адреса во работно време од 08:30 до 16:30.

**Документите со кои се изразува интерес (на англиски или македонски јазик) треба да се достават најдоцна до 24.12.2021 година**

на следната електронска адреса: danijela.maneva@mon.gov.mk (CC: igor.krstevski@mon.gov.mk)

СО НАЗНАКА „ЗА АСИСТЕНТ ЗА ИНФОРМАТИЧКА ТЕХНОЛОГИЈА 047-21 “